Hermanus Bienas - agriwerker van die jaar - My Matzikama | My Matzikama
Hermanus Bienas – agriwerker van die jaar
Hermanus Bienas, inwoner van Vredendal en ook assistent-bestuurder by die Kys-kwekery op Vredendal, is vanjaar aangewys as die wenner van die 2017 Wes-Kaapse Prestige Agri-toekennig. Hierdie spoggeleentheid het op Saterdag, 4 November by die Nederburg Wynlandgoed in die Paarl plaasgevind.
Bienas het gesê sy oorwinning het hom gemotiveer om ander in sy gemeenskap op te hef.
“Hierdie oorwinning motiveer my om by te dra tot die oplossing van die moeilike ekonomiese omstandighede (wat werknemers in die sektor in die gesig staar), wat ons soms hopeloos kan laat voel.”
Volgens Alan Winde, minister van ekonomiese geleenthede, is hy veral aangemoedig deurdat Hermanus hierdie prestasie wil gebruik om die lewens van sy medewerkers in die landbou te verbeter.
“Dit is ’n prioriteit vir die Wes-Kaapse regering. Vorige wenners deel ons verbintenis om te verseker dat hierdie sektor inwoners hul doelwitte kan bereik. Met hierdie inisiatief wil ons agri-professionele persone koppel aan ’n ondersteuningsnetwerk sodat hulle hul potensiaal kan bereik,” het Winde gesê.
Die Wes-Kaapse Prestige Landboutoekennings (WKPLT) het ontstaan om erkenning te gee aan die waardevolle en belangrike bydrae wat landbouwerkers tot die volhoubaarheid en groei van die landbousektor in die Wes-Kaap en Suid-Afrika lewer. Die visie van die Wes-Kaapse Departement van Landbou is om die kompetisie eers provinsiaal en uiteindelik nasionaal aan te bied.
Bienas is op Woensdag, 30 Augustus as die Olifantsrivier se landbouwerker van die jaar aangewys tydens ’n gesellige prysuitdelingsfunksie by Die Keldery, waarna hy na die provinsiale kompetisie deurgedring het. Die kompetisie word geborg deur die Wes-Kaapse Departement van Landbou en Shoprite.
Eerste Mannedag ’n groot sukses
Die eerste Namakwaland Mannedag het op Saterdag 16 Junie by Vredendal-Suid se sportgronde plaasgevind. Manne van regoor ons streek...
Spoedige herstel van kanaalbreuk kritiek
Twee jaar gelede, op 5 Januarie 2015, was daar ook ’n kanaalbreuk, dié keer op die linkeroewer naby Klawer....
Op Woensdag, 14 Junie, sal die Matzikama-munsipaliteit ŉ vergadering hou om nuwe lede te kies om op die sportforum...
Matzikama doen vroegtydig alles klaar
Die munisipaliteit van Vanrhynsdorp het vooruit beplan om alle werke klaar te kry vir die vakansiedag. Paaie is gister...
Rioolpompe op Klawer word skoongemaak
Die Matzikama-munisipaliteit is tans besig om die rioolpompe op Klawer skoon te maak sodat die dorp se dreine nie...
SA se eie “chick-fliek” is op pad!
Hierdie Desember kan Suid-Afrikaanse fliekgangers uitsien na die uitreiking van die splinternuwe rolprent Susters. Die verhaal gaan oor drie...
Plaaslike onderwyseres doen haar deel met SpensprojekHoe om nie jou sleutels in ’n swembad te verloor nie